text: केशव प्रसाद मौर्य ने संसद के उच्च सदन यानी राज्यसभा में भाजपा के पास बहुमत न होने का हवाला दिया। उन्‍होंने कहा, ‘अभी राममंदिर निर्माण के लिए कानून नहीं ला सकते हैं, क्योंकि उसे राज्यसभा से पास कराने में मुश्किल आएगी। अगर हम लोकसभा में कानून लाते भी हैं तो राज्यसभा में कम संख्या होने के कारण हम निश्चित रूप से हार जाएंगे। केंद्र सरकार इस संबंध में कानून तभी ला सकती है, जब बीजेपी के पास दोनों सदनों में पर्याप्त संख्याबल होगा।’